मुरादाबाद। छत्तीसगढ़ में सांसदों पर की गई अपनी टिप्पणी को लेकर योग गुरू बाबा रामदेव की मुश्किलें बढ़ती जा रही हैं। पहले सियासी लोगों ने उन पर खुलकर हमला बोला और अब इसी टिप्पणी को लेकर उनके खिलाफ कोर्ट में केस दर्ज हो गया है। राष्ट्रीय जनता दल के जिलाध्यक्ष ने मुरादाबाद में मुख्य न्यायिक मजिस्ट्रेट की अदालत में योग गुरू के खिलाफ भारतीय दंड संहिता की धारा 500 के तहत मानहानि का केस (परिवाद) दर्ज कराया है। कोर्ट ने सुनवाई की तारीख 17 मई निर्धारित की है।